เจออีก หีบเหล็ก จมอยู่กับเศษกระดูกในบึงข้างบ้าน ไอซ์ จอมโหด 
นักประดาน้ำงมพบกระดูกกับมีดพร้าเพิ่มเติมในบ่อน้ำข้างบ้านไอซ์ หีบเหล็ก ล่าสุด เจอ หีบ อีก 1 ใบ ต้องใช้ความระมัดระวังนำขึ้นมา ยังไม่รู้ข้างในมีอะไรบ้างวันที่ 23 ม.ค. ผู้สื่อข่าวรายงานว่า ภายหลัง พล.ต.ต.อิทธิพล อัจฉริยะประดิษฐ์ รอง ผบช.น.พร้อม พล.ต.ต.โชคชัย งามวงศ์ ผบก.น.9 พ.ต.อ.นพศิลป์ พูลสวัสดิ์ รอง ผบก.สส.บช.น. และ พ.ต.อ.จิรกฤต จารุนภัทร์ ผกก.ดส.บช.น. เดินทางมาที่บ้านเลขที่ 59 ถนนเพชรเกษม ซอย 47 แขวงและเขตบางแค กทม. เพื่อร่วมประชุมกับทีมนักประดาน้ำที่ร่วมกันลงงมหาหลักฐานเพิ่มเติมในบ่อน้ำหลังบ้าน นายอภิชัย องค์วิศิษฐ์ หรือ ไอซ์ หีบเหล็ก อายุ 40 ปี โดยแนวทางการปฏิบัติหน้าที่วันนี้ได้มีการตีตารางแบ่งพื้นที่กันลงสำรวจในน้ำ จำนวน 14 โซนจากการปฏิบัติงานเบื้องต้นหลังดำลงไปได้ 30 นาที พบชิ้นส่วนกระดูกเพิ่มเติม ประมาณ 10 ชิ้น และมีดพร้า ความยาวรวมด้าม ราว 10 นิ้ว อีก 1 เล่มล่าสุด มีรายงานเพิ่มเติมว่า เจ้าหน้าที่พบหีบโลหะ ลักษณะเดียวกับที่พบในบ้านพัก ไอซ์ หีบเหล็ก ใบที่พยานระบุว่า ใช้ขัง น้องกุ๊กกิ๊ก เหยื่อที่พบถูกฆ่าฝังดิน โดยหีบอยู่ในน้ำสภาพผุพังบางส่วน จึงต้องวางแผนนำขึ้นมาด้วยความระมัดระวัง ไม่ให้หลักฐานด้านในเสียหายพ.ต.อ.จิรกฤต จารุนภัทร์ ผกก.ดส.บช.น กล่าวว่า แนวทางการทำงานวันนี้มาจากการหารือกันในที่ประชุมซึ่งตกลงกันแล้วว่า การสูบน้ำน่าจะไม่ใช่วิธีที่ดีที่สุดเนื่องจากน้ำในบ่อน่าจะเชื่อมต่อกับแหล่งน้ำภายนอก หากสูบออกไปแล้วเชื่อว่าคงมีการไหลย้อนกลับเข้ามาอีก การทำงานในเบื้องต้นลงงมไม่ถึง 1 ชั่วโมง ก็พบหลักฐานเพิ่มเติมอีกส่วนหนึ่ง อยู่ระหว่างประสานกองพิสูจน์หลักฐานและแพทย์นิติเวช รพ.ศิริราช มาเก็บตัวอย่างไปตัวสอบส่วนพยานในคดีนี้ที่มีเข้ามาเพิ่มเติมส่วนใหญ่เป็นพยานบอกเล่าเท่านั้น สำหรับ นางสาวจันทร์ อายุ 31 ปี แฟนเก่าของ นายอภิชัย ให้ข้อมูลกว้างๆ ว่า นายอภิชัย มีพฤติกรรมรุนแรงจริง และเชื่อว่ายังมีศพผู้เสียชีวิตเพิ่มเติมถูกอำพรางอยู่ในบ้านหลังนี้ แต่ นางสาวจันทร์ ปฏิเสธไม่รู้ไม่เห็นกับการตายไม่ว่าของใครทั้งสิ้น เวลานี้จึงพออนุมานได้คร่าวๆ ว่า ผู้เสียชีวิตมีอย่างน้อย 2 ราย คือ น้องกุ๊กกิ๊ก ที่พบเป็นศพถูกฝังดินศพแรก กับโครงกระดูกที่พบในบ่อน้ำ ซึ่งยังต้องรอการพิสูจน์
นักประดาน้ำงมพบกระดูกกับมีดพร้าเพิ่มเติมในบ่อน้ำข้างบ้านไอซ์ หีบเหล็ก ล่าสุด เจอ หีบ อีก 1 ใบ ต้องใช้ความระมัดระวังนำขึ้นมา ยังไม่รู้ข้างในมีอะไรบ้าง 
ไอซ์หีบเหล็ก,ไอซ์ หีบเหล็ก,อภิชัย องค์วิศิษฐ์,น้องกุ๊กกิ๊ก,ข่าววันนี้,ข่าวไอซ์หีบเหล็กล่าสุด,ข่าวทั่วไป